Id-Deċiżjoni tal-Kummissjoni
tat-3 ta' Settembru 1998
dwar Regolament tekniku komuni għal stazzjonijiet terrestri mobbli (MESs) għal networks tal-Komunikazzjonjiiet Personali bis-satellita (S-PCN) inklużi stazzjonijiet terrestri li jinżammu fl-idejn, għal S-PCN li jaħdmu fil-firxa ta' frekwenza 2,0 taħt is-Servizz Mobbli tas-Satellita (MSS)
(notifikata taħt dokument numru K (1998) 2376)
(Test b'relevanza għaż-ŻEE)
(98/534/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 98/13/KE tal-Parlament Ewropew u tal-Kunsill tat-12 ta' Frar 1998 li għandha x'taqsam mat-tagħmir terminali ta' telekomunikazzjonijiet u tagħmir ta' stazzjon terrestri tas-satellita, inkluż ir-rikonoxximent reċiproku tal-konformità tagħhom [1], u b'mod partikolari l-Artikolu 7(2), it-tieni inċiż tiegħu,
Billi l-Kummissjoni adottat il-miżura li tidentifika t-tip ta' tagħmir ta' stazzjon terrestri tas-satellita li għalih huwa meħtieġ Regolament tekniku komuni, kif ukoll, kif ukoll id-dikjarazzjoni dwar il-qasam ta' applikazzjoni assoċjat miegħu;
Billi għandhom ikunu adottati l-istandards armonizzati korrispondenti, jew partijiet minnhom, li jimplimentaw il-ħtiġiet essenzjali li għandhom jitbiddlu f'regolamenti tekniċi komuni;
Billi l-proposta ġiet sottomessa lill-Kumitat (ACTE), skond l-Artikolu 29(2);
Billi r-regolament tekniku komuni adottat f'din id-Deċiżjoni huwa fi qbil ma’ l-opinjoni ta' l-ACTE,
ADOTTAT DIN ID-DEĊIŻJONI:
Artikolu 1
1. Din id-Deċiżjoni għandha tapplika għal tagħmir ta' stazzjon terrestri tas-satellita li jaqa’ fil-kamp ta' applikazzjoni ta' l-istandard armonizzat imsemmi fl-Artikolu 2(1).
2. Din id-Deċiżjoni tistabbilixxi Regolament tekniku komuni li jkopri stazzjonijiet terrestri mobbli (MESs) għal networks tal-Komunikazzjonjiiet Personali bis-satellita (S-PCN) inklużi stazzjonijiet terrestri li jinżammu fl-idejn, għal S-PCN li jaħdmu fil-firxa ta' frekwenza 2,0 taħt is-Servizz Mobbli tas-Satellita (MSS).
Artikolu 2
1. Ir-Regolment tekniku komuni għandu jinkludi l-istandard armonizzat mħejji mill-korp ta' standardizzazzjoni rilevanti li jimplimenta sal-limitu applikabbli l-ħtiġiet essenzjali imsemmija fl-Artikolu 17 tad-Direttiva 98/13/KE. Ir-riferenza għall-istandard hija mniżżla fl-Anness.
2. It-tagħmir ta' stazzjoni terrestri tas-satellita kopert b'din id-Deċiżjoni għandu jikkonforma mar-regolament tekniku komuni imsemmi fil-paragrafu 1, għandu jilħaq il-ħtiġiet essenzjali imsemmija fl-Artikolu 5(a) tad-Direttiva 98/13/KE, u għandu jilħaq il-ħtiġiet ta' kull Direttiva oħra applikabbli, partikolarment id-Direttivi tal-Kunsill 73/23/KEE [2] u 89/336/KEE [3].
Artikolu 3
Korpi Notifikati nominati biex iwettqu l-proċeduri imsemmija fl-Artikolu 10 tad-Direttiva 98/13/KE għandhom, fir-rigward ta' tagħmir ta' stazzjon terrestri tas-satellita kopert bl-Artikolu 1(1) ta' din id-Deċiżjoni, jużaw jew jiżguraw li jkun użat l-istandard armonizzat imsemmi fl-Anness wara d-dħul fis-seħħ ta' din id-Deċiżjoni.
Artikolu 4
Din id-Deċiżjoni hija indirizzata għall-Istati Membri.
Magħmula fi Brussel, it-3 ta' Settembru, 1998.